אוסקר גלוך

אוסקר גלוך (נולד ב־1 באפריל 2004) הוא כדורגלן ישראלי המשחק בעמדת קשר התקפי וקיצוני ברד בול זלצבורג מהבונדסליגה האוסטרית ובנבחרת ישראל. גלוך נולד וגדל ברחובות. אביו מקסים גלוך עלה מרוסיה בגיל 13. גלוך עסק באמנויות לחימה בצעירותו, ואביו אימן אותו בקראטה. אביו הוא גם שחקן עבר בליגה האוקראינית והמולדובית. את צעדיו הראשונים בכדורגל עשה בגיל חמש במכבי שעריים הרחובותית, וכשהיה בן שש החל לשחק במחלקת הילדים של מכבי תל אביב. בגיל 14 ניסתה מכבי חיפה להחתימו על חוזה, אך גלוך ואביו העדיפו להישאר במחלקת הנוער של מכבי תל אביב. סוכן השחקנים שחר גרינברג נשלח על ידי הקבוצה החיפאית למשא ומתן, אך בסופו של דבר המשיך כסוכנו של גלוך. את לימודיו התיכוניים עשה במקווה ישראל, במטרה להיות קרוב למגרשי האימונים של מכבי תל אביב. ב-22 באוגוסט 2021 ערך גלוך את הופעת הבכורה שלו בקבוצה הבוגרת של מכבי תל אביב, כשנכנס כמחליף בהפסד 6–7 לאחר בעיטות עונשין נגד הפועל ירושלים במסגרת גביע הטוטו. ב-11 באפריל 2022 במחזור ה-29 של עונת 2021/2022 ערך הופעת בכורה בבוגרים של ליגת העל. הוא פתח בהרכבה של מכבי תל אביב במשחק מול מכבי חיפה שהסתיים בתיקו 1–1, וכבש את שער הבכורה שלו בבוגרים. עד לסיום העונה שותף בשבעה משחקים נוספים, בהם כבש שני שערים. בעונת 2022/2023 היה שחקן הרכב במרבית המשחקים והבקיע ארבעה שערים עד שנמכר. ב-23 לינואר 2023, ערך את משחקו האחרון במדי מכבי תל אביב לפני המעבר לזלצבורג, בניצחון הקבוצה 3:0 על מכבי חיפה. ב-27 בינואר 2023 רכשה רד בול זלצבורג מהבונדסליגה האוסטרית את גלוך תמורת 7 מיליון יורו, מהסכומים הגבוהים ששולמו עבור שחקן מליגת העל הישראלית, והוא הוחתם על חוזה לארבע שנים. ב-2 באפריל 2023 כבש את שער הבכורה שלו במשחק מול קלגנפורט, שהסתיים בניצחון בתוצאה 0–3. ב-20 בספטמבר 2023 פתח בהרכב קבוצתו במסגרת המחזור הראשון של שלב הבתים של ליגת האלופות וכבש את השער השני לטובת קבוצתו ובכך תרם לקבוצתו לגבור על בנפיקה ליסבון במשחק שנגמר בתוצאה 2-0. בזכות השער שכבש הפך גלוך לשחקן הישראלי הצעיר ביותר אי פעם שכבש שער במסגרת ליגת האלופות. ב-10 באוגוסט 2024 במשחק הליגה הראשון לעונת 2024/2025 הבקיע גלוך שלושער ראשון בקריירה הבוגרת בניצחון 5-1 של קבוצתו על בלאו-וייס לינץ. גלוך השתתף ברוב נבחרות הנערים והנוער של ישראל (למעט בנבחרת הנערים עד גיל 17 בה לא שיחק). מאז 2021 משחק גלוך גם בנבחרת הנוער עד גיל 19, והיה שותף להעפלתה לטורניר הסופי של אליפות אירופה לנבחרות נוער לשנת 2022, בפעם השלישית בתולדותיה. באליפות עצמה כבש גלוך ארבעה שערים (מקום שלישי בדירוג מלכי השערים) ובישל שניים נוספים, כולל שער בגמר מול אנגליה, במשחק שהסתיים בהפסד 1–3 לאחר הארכה. גלוך הוזכר כאחד מכוכבי הטורניר על ידי רשת ESPN האמריקאית ואף נבחר על ידי אופ"א ל-11 המצטיינים של הטורניר (ביחד עם עמיתיו לנבחרת הישראלית, איליי מדמון וסתיו למקין).השער שלו בגמר נבחר על-ידי אופ"א כ"שער הטורניר". לזכותו של גלוך 16 הופעות ו-4 שערים במדי נבחרת הנוער. גלוך הוא גם חלק מסגל הנבחרת הצעירה עד גיל 21, ולזכותו שבע הופעות במדיה מאז משחק הבכורה שלו ב-2 ביוני 2022. ב-17 בנובמבר 2022 ערך את הופעת הבכורה שלו בבוגרים של הנבחרת כשנכנס כמחליף בדקה ה-59 במשחק הידידות מול זמביה שהסתיים בניצחון ביתי 2–4 לטובת ישראל. ב-20 בנובמבר 2022 כבש את שער הבכורה שלו בבוגרים במשחק כשגם פתח לראשונה בהרכב, במשחק הידידות מול קפריסין שהסתיים בהפסד ביתי 2–3. ב-16 ביוני 2023 כבש שער ניצחון ראשון במשחק רשמי נגד בלארוס, כשסובב לתוך השער בעיטת קרן. נכלל בסגל הנבחרת האולימפית של ישראל לטורניר הכדורגל באולימפיאדת פריז (2024), ואף כבש שער אחד בטורניר. רד בול זלצבורג אליפות אוסטריה (1): 2022/2023 מדיה וקבצים בנושא אוסקר גלוך בוויקישיתוף אוסקר גלוך, ברשת החברתית אינסטגרם אוסקר גלוך, באתר ההתאחדות לכדורגל בישראל אוסקר גלוך, באתר Transfermarkt אוסקר גלוך, באתר Soccerway אוסקר גלוך, באתר BDFutbol אוסקר גלוך, באתר WorldFootball.net אוסקר גלוך, באתר National Football Teams אוסקר גלוך, באתר FootballDatabase.eu אוסקר גלוך, באתר ESPN ירדן בלחסן, ‏סופר גלוך: אוסקר מטריף את הנוער ומכוון למעלה, באתר ONE‏, 29 באוקטובר 2021 "הוא גורם לך להגיד וואו". על שחקן העתיד של מכבי, באתר ערוץ הספורט, 26 במרץ 2021 ישי גרוף, ‏כך ניסתה מכבי חיפה "לחטוף" את אוסקר גלוך ממכבי תל אביב, באתר ערוץ הספורט, 17 באפריל 2022 הפודיום 1156: עם אוסקר גלוך, ‏27 ביוני 2023 תיקו בין מכבי תל אביב למכבי חיפה, באתר מנהלת הליגות לכדורגל יניב טוכמן‏, אוסקר גלוך נמכר לרד בול זלצבורג תמורת 7 מיליון יורו, באתר וואלה, 27 בינואר 2023 מזל טוב כפול: שער בכורה לאוסקר גלוך במדי רד בול זלצבורג, באתר וואלה, 2 באפריל 2023 גלוך הישראלי הכי צעיר שכבש בליגת האלופות: "מרגיש בחלום", באתר וואלה, 21 בספטמבר 2023 מערכת וואלה ספורט‏, בכושר פנטסטי: אוסקר גלוך חגג שלושער ראשון בקריירה, באתר וואלה, 10 באוגוסט 2024 ההתאחדות לכדורגל בישראל - שחקן נבחרת, באתר www.football.org.il Which players have impressed at the men's U19 Euros?, אתר ESPN, ‏26 ביוני 2022 2022 Under-19 EURO Team of the Tournament, אתר UEFA, ‏5 ביולי 2022 Oscar Gloukh wins 2022 Under-19 EURO Goal of the Tournament, אתר UEFA, ‏5 ביולי 2022 מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024